fi fi fi fi en en fi fi fi fi fi fi fi da fi et fi fi da en fi fi en fi fi fi fi fi fi fi da fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi da en fi fi fi fi fi fi en fi da fi fi fi fi fi fi fi fi fi fi fi da fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi es fi fi fi fi fi fi fi fi fi fi fi et fi fi fi fi fi fi fi de fi fi fi fi fi fi fi fi fi fi fi fi en en fi es en fi en en
"Kun menninkäinen näkee päivänsäteen, se tuntee kummaa leiskuntaa"
Mulla on taas joku kauhea hinku päästä kaikesta ylimääräisestä tavarasta pois ja sitä tavaraa on jo niin paljon, että oon ajatellu varata kirpputoripöydän taas jossain vaiheessa. Pohdin vaan lähinnä, että mihin kirpputorille tällä kertaa veisin tavaraa, koska tietysti haluan, että tavaraa menisi mahdollisimman paljon. Juuri viikonloppuna pesin myös talvivaatteet ja laitan ne säilöön odottamaan seuraavaa talvea. Talvikengät sais vielä laittaa pois.
Mutta nyt alan tässä valmistautumaan kaupungille lähtöön. Tänään tulee postissa pojalle välikausihaalari. Olisin halunnut sen ennen pääsiäistä jo, mutta olin vähän liian myöhään liikkeellä, kun kaikki koot oli loppu joka paikasta. Teen siitä postausta varmaan erikseen. Niin ja btw, tuo Elastinen - Oota mua feat. Johanna Kurkela on hyvä biisi!
Mitä mieltä ootte asusta? :)
Category: asut, muoti, päivän asu, tyyli
Hei! Oon aika paljon Timolle näyttänyt Youtubesta erilaisia haasteita ja ollaan niille naureskeltu. Siispä ei tarvinnut kahta kertaa kysyä, että oisko Timo halukas tekemään jonkun haasteen mun kanssa. Mikäs sen parempaa kuin kilpailla eri asioista puolison kanssa ja katsoa kumpi on parempi. Pääsiäisen kunniaksi tehtiinkin ensimmäisenä Kinderhaaste joten tässä se videolla olkaapa hyvät ja hyvää pääsiäistä!♥
Hei! Mulla on täällä hirveä kevätfiilis menossa ja voi että mä niin nautin tuosta auringosta, mikä paistaa nykyään joka päivä. Odotan vaan niin kesää! Ollaan nyt lähiaikoina tehty paljon tuota meidän makkariremppaa. Maalattiin seinät viikonloppuna ja nyt pitäis vielä toiseen kertaan pari seinää maalata, kun maali loppu kesken. Meni järki valitessa valkoista maalia. Enhän mä tajunnu et niitä valkoisen sävyjä on niin paljon... Ei auttanu kaupassa sanoa myyjälle, että haluaa valkoista maalia. Vielä on jäljellä katto, yhden seinän tapetointi, lattia ja listat. Sitten ois vuorossa reissu Ikeaan. ;)
Täydensin vaatekaappiani uudella treenitopilla. Itse asiassa mulla ei ole ollut koskaan treenitoppia. Tämän löysin Ykkösbasaari kirpputorilta muutamalla eurolla. Ihastuin topin pinkkeihin olkaimiin, jotka menee selästä kivasti ristiin. Alunperin toppi on Gina tricotin mallistoa. Harmittaa, etten ole aikaisemmin ostanut treenitoppeja, sillä tää on ihanan hengittävää materiaalia ja niin ihanan väljä! Tykkään!
Oon kauan etsinyt lastenhuoneeseen nojatuolia. Alunperin mulla oli mielessä Ikean Jennylund nojatuoli, mutta en löytänyt sitä käytettynä halvalla mistään tästä läheltä. Kattelin monta kuukautta facebook-kirpputoreja ja tori.fi:stä, mutta ei ollut. En halunnut myöskään maksaa uudesta 199€. Bongasin sitten valkoisen rottinkituolin paikalliselta facebook-kirpputorilta ja se oli niin mun tyylinen, että kävinkin sen heti hakemassa, kun sain yhteyden myyjään. Maksoin tästä 25€ eli paljon parempi kuin tuo 199€, vaikka onkin aivan erilainen.
Aivan ihanaa, kun jalkakäytäviltä on jo lumet sulaneet. Odotan sitä päivää, kun nuo kivet putsataan pois, niin pääsee rullaluistelemaan. Viime kesänä en hirveästi rullaluistellut, mutta jos nyt tänä vuonna enemmän.
Innostuin tuossa yks päivä piristämään kotia ja ostin elämäni ensimmäistä kertaa tulppaaneja! Ruusu on kyllä mun lempikukka, mutta on nääkin ihan nättejä. Meillä ei kyllä kovin kauaa kukat säily hengissä, kun jos pidän niitä keittiön pöydällä, niin ilmalämpöpumppu tappaa ne. Haha.
Oon myös kaivanut mun aurinkolasit esille, koska välillä ulkona on niin kirkasta, että aurinkolaseja on vaan pakko pitää. Erityisesti autolla ajaessa on kyllä tarpeelliset. Nämäkin aurinkolasit löysin muuten yks päivä kirpputorilta eurolla.
Sain veljen vaimolta lainaan Make up biblen ja on kyllä tarpeellinen kirja ja saa varmasti erilaisia meikkivinkkejä. En oo vielä ehtinyt siihen kunnolla perehtyä, mutta vaikuttaa kyllä hyvältä! Kirjan vieressä onkin tosi hyvää smoothieta, jossa oli mustikkaa, mansikkaa, banaania, maitoa, kreikkalaista jogurttia ja ripaus sokeria.
Category: kirpputori, lifestyle, musiikki, oma elämä, ostokset, sisustus
lauantai 19. maaliskuuta 2016
Hei! Oon nyt jonkin verran testaillut Luontaistukulta saamaani kookosöljyä ja ajattelin koota teille samaan postaukseen eri vinkkejä, mihin kookosöljyä voi muun muassa käyttää. Kookosöljyhän on ihan älyttömän monipuolinen luonnon raaka-aine, jota tulisi jokaisen kaapista löytyä. Tämä on myös todella edullista ja kestää pitkään, koska esimerkiksi kauneudenhoitoon sitä ei tarvitse käyttää kuin pieniä määriä kerralla.
"Kookosöljy on monipuolinen, terveellinen sekä erityislaatuinen öljy, sillä se koostuu 90% tyydyttyneistä rasvoista. Kookosöljyä sisältää runsaasti HDL-kolestrolia. HDL-kolestrolia kutsutaan hyväksi kolestroliksi, joka kuljettaa kolestrolia kudoksista maksaan ja vähentää riskiä sairastua sydän- ja verisuonitauteihin. Kookosöljyn muita paljon tutkittuja ominaisuuksia ovat erityisesti sen antibakteeriset vaikutukset.
Luontaistukun kookosöljy valmistetaan premium-luokan sentrifointi-menetelmällä. Perinteinen kylmäpuristusmenetelmä ottaa ei ota kantaa itse puristuksen aiheuttamaan lämpöön ja paineeseen. Sentrifointi takaa kookoksen hellimmän mahdollisen käsittelyn öljyn puristusvaiheessa." (Lähde: luontaistukku.fi)
♥ Meikin poistoon. Itse käytin kookosöljyä silmämeikin poistoon ja toimii! Sen lisäksi kookosöljy hoitaa ja kosteuttaa samalla herkkää silmänympärysihoa.
♥ Kosteusvoiteena. Illalla kookosöljyä on hyvä laittaa kasvoihin ennen nukkumaan menoa, niin aamulla on ihanan pehmeä iho. Ennen meikkaamista sitä ei kannata käyttää, sillä se jättää vähän turhan rasvaiseksi ihon. Kookosöljyä voi siis käyttää koko vartalolle. Oli kyllä pehmeä iho sen jälkeen!
♥ Hiuksiin. Joko hoitoaineena kuiviin latvoihin tai koko päähän käytettynä esimerkiksi saunan ajaksi. Tulee ihanan pehmeät hiukset. Sen jälkeen pestään hiukset ihan normaalisti. Pieni määrä öljyä riittää!
♥ Kuorintavoiteena. Kannattaa antaa kookosöljyn vähän sulaa tai sulattaa hetken mikrossa ja sitten laittaa sekaan joko suolaa tai sokeria. Toimii! Itse laitoin sekaan vielä hunajaa, mutta vaikka kuinka sekotin sitä ennen kookosöljyn jähmettymistä, niin ne ei sekottunu tarpeeksi. Tai sitten en vain osannut. Niin ja huom. kookosöljy liukastuttaa kylppärin lattian!
♥ Sheivausgeelinä. Tätä en ole vielä itse testannut, mutta kookosöljyllä on ihoa rauhoittava vaikutus ja sheivauksen jälkeen yleensä iho ärtyyntyy.
♥ Lisäksi jotkut käyttävät kookosöljyä deodoranttina, liukuvoiteena, huulirasvana, hierontaöljynä ja hampaiden valkaisuun purskuttelemalla öljyä suussa.
Kauneudenhoitoa varten kannattaa muuten ottaa erikseen kookosöljyä vaikka tyhjään pilttipurkkiin, niin ei tarvitse käyttää öljyä samasta purkista esimerkiksi ruoanlaittoon. Muutenkin kannattaa ottaa öljyä aina lusikalla, niin sinne ei mene bakteereja käsistä. Kookosöljyn koostumushan on kiinteä, mutta se sulaa heti esimerkiksi kädelle ottaessa joten sen levittäminen esimerkiksi iholle on helppoa.
♥ Paistamiseen tavallisen öljyn ja rasvan sijasta. Erityisesti lättyihin tulee kiva maku kookosöljystä! Testasin itse banaanilättyjä, mutta varmasti sopii myös tavallisiinkin lettuihin.
♥ Leivontaan ja ruoanlaittoon korvaamaan öljyn ja rasvan. Netti on pullollaan esimerkiksi erilaisia raakakakkuleivonnaisia, joihin kookosöljyä voi käyttää. Tässä esimerkiksi mun reseptipostaus raakasuklaa browniesta. Lisää reseptejä on myös tulossa!
♥ Puuron sekaan. Jos et oo koskaan testannu, niin kookosöljystä uusi maku aamupalapöytään.
♥ Kahvin joukkoon. Itsehän en kahvia juo, mutta kannattaa silti testata tämäkin.
Muistutan muuten vielä, että koodilla JENNISLULLABY te saatte -10% alennuksen ensimmäisestä tilauksesta Luontaistukkuun.
Onko teillä muita vinkkejä kookosöljyn käyttöön? :)
Category: kauneudenhoito, lifestyle, ruoka, yhteistyö
tiistai 15. maaliskuuta 2016
Hei! Lupailin teille tässä lähiaikoina kokeilla kuvata videota ainakin sillon tällöin blogin puolelle ja tässä ois nyt ensimmäinen! Haha, älkää ihan hirveästi haukkuko sitä, sillä tää tosiaan on ensimmäinen video pitkään aikaan! Tosiaan edelliseen blogiin tein joskus videoita, mutta siitä on jo monta vuotta aikaa niin ei oikein osaa/muista kaikkea. Meinas kyllä niin toivo mennä tämän tekemisessä, kun mistään ei meinannut löytyä muokkausohjelmaa, joka tukee meidän videokameran äänitiedostoa. Mulla ei muutenkaan riitä kärsivällisyys jos tekniikka ei toimi, niin onneks Timo oli sitten apuna paljon, koska multa tuli jo itku! Haha.
Itse ainakin tiedän paljonkin asioita, mihin kiinnittää huomiota ens videossa joten uskon, että jos innostun tekemään lisää videoita, niin nää tulee paljonkin kehittymään tästä. Kuvasin tuossa varmaan parisen kuukautta sitten yhden my day -tyyppisen videon, mutta olin niin kriittinen, ettei se video koskaan nähnyt päivänvaloa. Mutta tämän nyt kehtasin nettiin ladata. Joten olkaapa hyvä ja kertokaa ihmeessä kommenttiboksiin, oisko esimerkiksi tällaiset Päivä kanssani -tyyppiset videot jatkossa ehdoton kyllä vai ei? Vai onko teksti+kuvat enemmän teidän mieleen? :) Tällee videon kautta ainakin toivottavasti saa enemmän selville sitä, minkälainen tyyppi tätä blogia täällä oikeen kirjottaa.
Category: lifestyle, my day, videot
keskiviikko 9. maaliskuuta 2016
Aika menee niin hirveän nopeaa ja meilläkin on jo reilun vuoden ikäinen taapero, jonka kanssa pystyy touhuamaan vaikka mitä. Tykkään touhuta pojan kanssa kaikenlaista ja nautin siitä, kun huomaan oman lapseni nauttivan jostain tekemisestä. Oon yrittänyt ottaa poikaa mukaan myös arjessa touhuamiseen kuten ruoanlaittoon tai siivoamiseen sen verran mitä pystyy. Tällä hetkellä hyvin menee esimerkiksi roskat roskikseen ja pyykit pyykkikoriin.
Me tykätään esimerkiksi ulkoilla, ja siihen onkin erilaisia vaihtoehtoja riippuen vuodenajasta. Talvella esimerkiksi pulkkailu lähikauppaan tai pulkkamäki on kivoja juttuja. Muina vuodenaikoina leikkipuistot on hyviä, mistä löytyy keinuja, hiekkalaatikoita ja liukumäkiä. Sitten tietysti on nämä sisäleikkipuistot kuten Hoplopit ja täällä Seinäjoella oleva Touhutalo. Tosi hyviä juttuja ja siellä saa lapsi purkaa energiaansa ja tutustua vähän erilaisiin juttuihin, kun mitä kotona on.
Sisällä ihan perusleikkien lisäksi tykätään tehdä erilaisia luovia juttuja kuten värittämistä kynillä tai sormiväreillä. Yks päivä riisutin pojan vaippasilleen ja laittelin kylppärin lattialle muutaman paperin ja sormivärit. Sitten vaan maalailemaan. Musiikki on myös läsnä meidän arjessa kuuntelun, laulamisen ja myös soittamisen myötä. Mulla on myös suunnitteilla tehdä pojalle oma lorupussi, sillä huomasin töissä, että lapset nauttii siitä, niin haluan luoda samaa innostusta myös omalle pojalle.
Itse en oo saanu aikaseksi missään vaiheessa lähteä minnekään vauvakahviloihin tms. mammapiireihin enkä ole kokenut niitä tarvitsevanikaan. Mulla on kolme ystävää, joilla on aikalailla samanikäiset lapset, niin oon heiltä saanut vertaistukea ja lapsistakin on toisilleen seuraa, kun oppivat vielä leikkimään yhdessä. Meillä yhtenä verkostoitumiskanavana toimii seurakunta, jossa meidän poika näkee myös muita lapsia ja toivottavasti saa kavereitakin myöhemmin. Kerran viikossa siellä on myös perhekerho, johon en ole itse saanut aikaiseksi vielä lähteä, mutta tarkoitus kyllä olisi! Sitten myöhemmin on tietysti pyhäkoulut, poikakerhot, lastentapahtumat ym. Tällä hetkellä käydään kansalaisopiston muskarissa kerran viikossa. Joten onhan tässä jo tarpeeks puuhaa. En koe, että koko ajan tarvitsisi touhuta jotain. Välillä on ihan kiva olla kotona vaan ja lukea vaikka kirjoja.
Mitä te touhuatte lasten kanssa? :)
Category: ajatuksia, lapset, lifestyle
Viime aikojen suosikit ja pari inhokkia
torstai 3. maaliskuuta 2016
Heipä hei ja ihanaa maaliskuuta! Virallisesti kevät on siis alkanut ja bongasin tuossa viime lauantaina jo ensimmäisen pehmisautonkin autotien levähdyspaikalta. Ei tosin pysähdytty pehmikselle, mutta silti. Tuo aurinko kyllä kummasti piristää niin paljon mieltä! Ajattelin tulla pitkästä aikaa päivittämään viime aikojen suosikkeja ja mukaan mahtuu myös pari inhokkia eli sellaista juttua, joita en vaan millään voi suositella kenellekään.
Tää Valion kreikkalainen jogurtti on ollu jo monta kuukautta mun ehdoton suosikkiherkku! Siis niin hyvää ja tuo kookos.♥ Näitä on kaupassa monia eri makuja, mutta tää kookos on kyllä lemppari ja sitten uuniomena on kans hyvää. Käyn näitä hakemassa aina Valion tehtaanmyymälästä, koska nää on 20 senttiä halvempaa siellä kun tavallisessa kaupassa. Ootteko ikinä maistanu näitä?
Bongasin yks kerta netistä termin "erityisherkkä" ja se iski ja lujaa. Löysin nimittäin itseltäni näitä piirteitä ja vahvasti. Erityisherkkyyteen kuuluu syvällinen tiedon prosessointi, kuormittumisalttius, vahva eläytymiskyky ja tarkka havainnointikyky. Täähän on nyt kauhea muoti-ilmiö ja sen huomas esimerkiksi kirjastosta, kun yritin tätä Erityisherkkä ihminen -kirjaa etsiä, niin varauksia oli reilusti yli kymmenen. Onneks mulla on korkeakoulukirjastoon kortti vielä, niin sain tän päivässä.  En erityisemmin pidä siitä, että ihmisiä leimataan niin vahvasti, koska jokainen kuitenkin on yksilö, mutta silti onhan se hieno fiilis, kun lukee jotain juttua ja tajuaa "toihan on ihanku minä". Mua kiinnostaa sitä paitsi kovasti kaikki psykologiaan liittyvät asiat ja tää kirja on siksi täällä suosikeissa. Pitäis vaan enemmän lukea tällasia kirjoja, koska näistä on hyötyä sekä itselle että sosionomin ammatissa.
Viime lauantaina kävin vihdoin Vaasassa shoppailemassa ja hankin itselleni kauan haaveilemani Gina Tricotin korkeavyötäröiset Molly -farkut mustana. Oikeesti nää on niin parhaat farkut! En enää muita pidäkään. No okei, okei, eihän mun farkkukokoelma mikään iso ole, sillä oon menny yksillä farkuilla viimesen vuoden ja nekin tosiaan on nää Mollyt, mutta farkunsinisenä. Oon muidenkin blogeista lukenut, että nää farkut lukeutuu heidänkin lemppareihin ja näitä on verrattu myös Dr.denim -farkkuihin joten jos et ole käynyt sovittamassa näitä ikinä, niin kannattaa käydä. Ja vinkki, nää on oikean kokoset just sillon kun ne kiristää vähän joka puolelta, mutta ne saa silti kiinni. Ne nimittäin venyy käytössä. Itse tein sen virheen ekalla kerralla, että ostin liian isot farkut, koska sovituskopissa ne tuntu hyviltä. No nehän sitten tietysti veny aivan liikaa. Joten mitä tiukemmat ja mitä vaikeampi ne on sovituskopissa laittaa jalkaan, niin sen parempi! Pesen näitä muutenkin tosi harvoin, mutta kun ne pesee, niin ne menee takaisin muotoonsa ja on yhtä tiukat kuin kaupasta ostettaessa. Ihan kestosuosikit siis.♥
Harvoin ostan pojalle mitään vaatteita uutena, mutta tää oli niin siisti paita, että oli pakko viime syksynä tää Lindexiltä hakea. Ostin sillon vähän isompaa kokoa ja nyt tää on ollu käytössä melkein koko viikon. Tää on sitä paitsi Timonkin lempparipaita. Kovasti se jaksaa tätä kehua ja toivoo, että silläkin ois samanlainen. Haha.
Ja sitten päästään niihin inhokkeihin. Oon saanut tämän matkakokoisen Lorealin Elnett Satin hiuslakkapullon kauan sitten Livboxista ja siitä asti tämä on ollut mun kylppärin kaapissa vaan viemässä tilaa. Hiuslakkana tää on ihan hyvää, mutta tämän tuoksu... Ihan hirveä! Mulla ei yleensä mikään ota henkeen, mut tää on niin voimakkaan tuoksuinen et ihan pistelee ja henkeen ottaa. Ei tätä vaan voi käyttää! Tuoteselosteessa lukee vielä "uusi raikas tuoksu". Juu ei!
Kerrankin mä ajattelin kokeilla uutta ripsiväriä ja pieleen meni. Tässä Maybelline New Yorkin Lash Sensational ripsivärissä oli kyllä niin monta miinusta, että odotan vaan sitä päivää, kun saan tämän heittää roskiin. Ensinnäkin harjaan tulee aivan liikaa ripsiväriä ja ripsivärin laittaminen on yhtä taiteilua, ettei ripsiin tulis yhtään liikaa ripsaria, kun en halua sellasia hämähäkin jalkoja. Sen lisäksi, että sitä tulee liikaa, niin helposti tulee paakkuja mukana. Toiseksi tätä ei meinaa saada silmistä pois millään. Tämän ei pitäisi olla veden kestävää, mutta tätä saa hinkata veden kanssa ja puhdistusaineella ja silti lähtee tosi huonosti. Mun aikasemmat ripsivärit on kyllä lähteny hyvin pelkällä vedelläkin ja meikin puhdistukseen käytän yleensä jotain Nivean puhdistusmaitoa. Pystyn tästä lähin siis tutussa ja turvallisessa!
Linkkaan tänne taas Juha Tapiota, mutta tällä hetkellä ihan suosikki ja koska lauantaina meen taas sen keikalle.♥ Joten sori tää hehkutus, mutta on se vaan niin.♥ Haha. Ja tää biisi!
Category: kosmetiikka, lifestyle, musiikki, suosikit, tyyli, vaatteet
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
"Kun menninkäinen näkee päivänsäteen, se tuntee ku...
Viime aikojen suosikit ja pari inhokkia
CopyRight © | Theme Designed By Hello Manhattan